
COMUNICAT DE PRESĂ
Aprobarea Metodologiei de determinare şi monitorizare a supracompensării activităţii de producere a energiei electrice şi termice în cogenerare de înaltă eficienţă care beneficiază de schema de sprijin de tip bonus 
27 noiembrie 2013
Comitetul de Reglementare al Autorităţii  Naţionale de Reglementare în Domeniul Energiei a aprobat, în şedinţa de astăzi, 27.11.2013, Metodologia de determinare şi monitorizare a supracompensării activităţii de producere a energiei electrice şi termice în cogenerare de înaltă eficienţă care beneficiază de schema de sprijin de tip bonus, reglementare emisă în vederea actualizării cadrului de reglementare necesar transpunerii prevederilor din Legea nr. 123/2012 a energiei electrice si a gazelor naturale, precum şi din Hotărârea Guvernului nr. 1215 privind stabilirea criteriilor şi a condiţiilor necesare implementării schemei de sprijin pentru promovarea cogenerării de înalta eficienţă pe baza cererii de energie termica utilă.  
Metodologia se aplică producătorilor de energie electrică şi termică în cogenerare care beneficiază de schema de sprijin şi are ca scop stabilirea:   

a) modului de monitorizare a veniturilor şi costurilor pentru activitatea de producere a energiei electrice şi termice în cogenerare pentru verificarea supracompensării, respectiv ante-supracompensării activităţii de producere a energiei electrice şi termice în cogenerare de înaltă eficienţă care beneficiaza de bonus prin schema de sprijin pentru promovarea cogenerării de inaltă eficienţă pe baza cererii de energie termica utilă ;
b) modului de determinare a supracompensării activităţii de producere a energiei electrice şi termice în cogenerare de înaltă eficienţă pentru perioada de evaluare a supracompensării;

c) modului de determinare a bonusului pentru fiecare producător prin realizarea analizei de ante-supracompensare, în baza datelor estimative transmise de aceştia pentru anul următor.
Proiectul metodologiei aprobate astăzi a fost supus consultării publice, ca document de discuţie, în perioada septembrie – octombrie 2013 şi a beneficiat de 517 descărcări. 

